Αρτεμισία το αψίνθιον

Η **Αρτεμισία το αψίνθιον** *(*'Artemisia absinthium**)'' αποτελεί [[Είδος (βιολογία)|είδος]] της αψίνθης, στο [[Γένος (βιολογία)|γένος]] της [[Αρτεμισία (φυτό)|Αρτεμισία]]ς, ιθαγενές στις [[Εύκρατη ζώνη|εύκρατες περιοχές]] της [[Ευρασία]]ς και της [[Βόρεια Αφρική|Βόρειας Αφρικής]] και ευρέως εγκλιματισμένο στον [[Καναδάς|Καναδά]] και τις βόρειες [[Ηνωμένες Πολιτείες]]. Ανήκει στα [[ανεμογαμικά]] ''(anemophily)'' είδη που η [[επικονίαση]] γίνεται μέσω του ανέμου. Καλλιεργείται ως [[καλλωπιστικό φυτό]] και χρησιμοποιείται ως συστατικό στο οινόπνευμα [[Αψέντι|αψίνθιου]] καθώς και σε ορισμένα άλλα αλκοολούχα ποτά.

==Ετυμολογία==
[[Αρχείο:"L'Absinthe", par Edgar Degas (1876).jpg|thumb|left|220px|Ο περίφημος πίνακας [[Αψέντι]] του [[Εντγκάρ Ντεγκά]], [[Μουσείο Ορσέ]], [[Παρίσι]].]]
Η ονομασία Αρτεμισία προέρχεται από το [[Αρχαία Ελληνική γλώσσα|Αρχαίο Ελληνικό]] ἀρτεμισία από την [[Άρτεμη]], τη θεά του κυνηγιού και προστάτης του δάσους και των παιδιών. Το ''absinthum'' προέρχεται από το [[Αρχαία Ελληνική γλώσσα|Αρχαίο Ελληνικό]] ἀψίνθιον.

Η [[Αγγλική γλώσσα|Αγγλική]] ονομασία ''"wormwood"'' προέρχεται από τα Μεσαιωνικά Αγγλικά ''wormwode'' ή ''wermode''. Η φόρμα ''"wormwood"'', αποδίδεται στην παραδοσιακή χρήση του ως ένα αντισκωληκικό φάρμακο. Το Λεξικό του ''Webster'', αποδίδει την ετυμολογία στο [[Παλαιά αγγλική γλώσσα|παλαιό Αγγλικό]] (''OE'') ''wermōd'' (συγκρινόμενο με το ''wermuota'' στα Παλαιά Γερμανικά των Υψιπέδων (''OHG'') και το προκύπτον ποτό [[βερμούτ]]), όπου στο ''[[OED]]'' (''s.v.'') σημειώνεται ως «αδιευκρίνιστης προέλευσης».

Άλλες Ελληνιικές ονομασίες: **άψινθος**, γνωστό και ως **αψιθιά*', [[αγριαψιθιά]], απιστιά, πέλινο και αβροβότανο.

Άλλες Αγγλικές ονομασίες: *absinthium, absinthe wormwood, wormwood, common wormwood, green ginger ή grand wormwood*.

==Ιστορικό==

Το φυτό καλλιεργείται από τα [[Βίβλος|βιβλικά]] χρόνια, για την αντιμετώπιση των επιδημιών και σαν έντομο-απωθητικό. Η πικράδα της αντιπροσωπεύει μεταφορικά την αμαρτία στην Βίβλο. Την χρησιμοποιούσαν από τα χρόνια του [[Ιπποκράτης|Ιπποκράτη]] και αναφέρεται και από τον [[Λουκρήτιος|Λουκρήτιο]]. Θεωρούσαν ότι δυναμώνει την μνήμη και την λογική, βοηθά στους πόνους στους μύες, τις αρθρώσεις και τους συνδετικούς ιστούς, δυναμώνει την όραση, βαθαίνει τον ύπνο. Λόγω της τελευταίας ιδιότητας στα χωριά γέμιζαν τα μαξιλάρια με Αψιθιά. Σε περιόδους επιδημιών [[χολέρα]]ς και πανώλης κρέμαγαν το φυτό στις κατοικίες και κάπνιζαν τους χώρους καίγοντας βλαστούς Αψιθιάς. Ο [[Διοσκουρίδης ο Πεδάνιος|Διοσκουρίδης]] γράφει για την Αψιθιά «…όταν ανακατεύεις το [[Μελάνη|μελάνι]] με έγχυμα αψιθιάς τα [[ποντίκι]]α δεν αγγίζουν τους [[Πάπυρος|πάπυρους]]».

==Περιγραφή==
[[Αρχείο:Artemisia-absinthium.JPG|thumb|left|220px|Η αψινθιά ανήκει στην μεγάλη οικογένεια των [[Σύνθετα|συνθέτων]] όπως οι [[μαργαρίτα|μαργαρίτες]], τα [[χρυσάνθεμο|χρυσάνθεμα]], το [[χαμομήλι]], η [[αγκινάρα]], το [[μαρούλι]], ο [[ηλίανθος]], οι [[ντάλια|ντάλιες]] κ.ά.]] 
Η Αρτεμισία το αψίνθιο *(Artemisia absinthium)* είναι ένα [[χόρτα|ποώδες]], πολυετές φυτό *(perennial)* με ινώδεις ρίζες. Οι μίσχοι είναι ευθείς, εξελισσόμενοι σε ύψος έως 0,8–1,2 μέτρα (σπανίως 1,5 μ., αλλά, μερικές φορές ακόμη μεγαλύτεροι), με αυλάκια, διακλαδισμένοι και ασημί-πράσινοι. Τα [[Φύλλο (βοτανική)|φύλλα]] είναι σπειροειδώς τοποθετημένα, πρασινωπά-γκρι από επάνω και λευκά από κάτω, καλύπτονται με μεταξένια αργυροειδή-λευκά τριχώματα *(trichomes)* και φέρουν λεπτούς ελαιοπαραγωγούς αδένες· Τα φύλλα της βάσης έχουν μήκος έως 25 εκατοστά, δις πτεροειδή *(bipinnate)* έως τρις πτεροειδή *(tripinnate)* με μακρούς μίσχους φύλλων *(petioles)*, με τα φύλλα *cauline* (εκείνα στο στέλεχος) μικρότερα, μήκους 5–10 εκ., λιγότερα διαιρούμενο και με βραχείς μίσχους φύλλων· τα ανώτερα φύλλα, μπορεί να είναι και απλά και άμισχα *(sessile)*. (χωρίς μίσχο φύλου). Τα [[άνθος|άνθη]] του είναι απαλού κίτρινου χρώματος, σωληνοειδή και συγκεντρωμένα σε σφαιρικές λυγισμένες προς τα κάτω κεφαλές *(capitula)*, οι οποίες με τη σειρά τους, συγκεντρώνονται σε φυλλώδεις και διακλαδισμένες ανθήλες. Η ανθοφορία είναι από τις αρχές του καλοκαιριού μέχρι τις αρχές του φθινοπώρου· η επικονίαση είναι ανεμόφιλη (όπου η γονιμοποίηση πραγματοποιείται με τη βοήθεια του ανέμου). Ο [[καρπός]] είναι ένα μικρό αχαίνιο· η διασπορά  των σπόρων γίνεται δια της βαρύτητας.

Χαρακτηρίζεται από όρθιο βλαστό με έμμισχα εναλλασσόμενα, αντίθετα, ελαφρώς αρωματικά, φύλλα, ασημένιου-πράσινου χρώματος, τα οποία καλύπτονται από λευκές τρίχες για να μειώνεται η διαπνοή. Τα άνθη της είναι μικρά, κιτρινοπράσινου χρώματος και σχηματίζουν μικρά δισκοειδή κεφάλια (ανθίδια), τα οποία με τη σειρά τους οργανώνονται σε [[ταξιανθία]] φόβη (βοτρυώδης ταξιανθία). Από τη σύνθετη αυτή διάταξη των ανθέων πήρε η οικογένεια το όνομά της σύνθετα. Ανθίζουν από τον Ιούνιο έως το Σεπτέμβριο.

Η σημερινή νομοθεσία της [[Ευρωπαϊκή Ένωση|Ευρωπαϊκής Ένωσης]], η οποία τέθηκε σε ισχύ το [[1988]], υπαγορεύει (συνιστά) πως «το αψέντι μπορεί να πωλείται νόμιμα, υπό την προϋπόθεση να μην περιέχει περισσότερο από 10mg θυϊόνης *(thrujione)*».

Αναπτύσσεται με φυσικό τρόπο, σε χέρσα, άγονα εδάφη, βραχώδεις πλαγιές και στις άκρες των μονοπατιών και των χωραφιών.

==Τοξικότητα==
[[Αρχείο:Artemisia absinthium 0002.JPG|thumb|right|250px|Ταξιανθίες *Artemisia absinthium*.]]
Η Αρτεμισία το αψίνθιο *(Artemisia absinthium)* περιέχει [[θουγιόνη]] *(thujone)*, ένα GABA<sub>Α</sub> ανταγωνιστή του υποδοχέα, ο οποίος μπορεί να προκαλέσει επιληπτικής μορφής σπασμούς και νεφρική ανεπάρκεια, όταν λαμβάνεται σε μεγάλες ποσότητες.

==Καλλιέργεια==
Το φυτό μπορεί εύκολα να καλλιεργηθεί σε ξηρά [[έδαφος|εδάφη]]. Θα πρέπει να φυτευτεί, κάτω από έντονη έκθεση, σε μεσαίου βάρους, γόνιμα εδάφη. Προτιμά εδάφη πλούσια σε [[άζωτο]]. Μπορεί να πολλαπλασιαστεί με ώριμα [[Μόσχευμα (βοτανική)|μοσχεύματα]] που λαμβάνονται την άνοιξη ή το φθινόπωρο, στα εύκρατα κλίματα, ή από σπόρους στα φυτώρια. Η *Artemisia absinthium* επίσης, αυτο-σποράται γενναιόδωρα. Έχει εγκλιματιστεί σε ορισμένες περιοχές μακριά, από την φυσική του κατανομή, συμπεριλαμβανομένου μεγάλου μέρους της [[Βόρεια Αμερική|Βόρειας Αμερικής]] και της Κοιλάδας του [[Κασμίρ]] στην [[Ινδία]].

Το φυτό αυτό και οι ποικιλίες του *Lambrook Mist* και *Lambrook Silver*, έχουν κερδίσει το βραβείο *Award of Garden Merit*, από την *Royal Horticultural Society*.

==Χρήσεις==

Οι χυμοί τους έχουν πικρή γεύση και από αυτό το φυτό εξάγεται ένα [[αιθέριο έλαιο]] πράσινου χρώματος, η [[αψίνθη]], το οποίο έχει χρησιμοποιηθεί κατά το παρελθόν στη [[φαρμακολογία]] βοτάνων για τις αντιελμινθικές, αιμοστακτικές, αντιφλεγμονώδεις, αντιπυρετικές, αντισηπτικές και διουρητικές ιδιότητές του, καθώς και για την παρασκευή του αλκοολούχου ποτού [[αψέντι]] αλλά και του [[βερμούτ]]. Σήμερα χρησιμοποιείται ως συστατικό διάφορων [[λικέρ]] στην [[Ιταλία]] και [[Ισπανία]] καθώς και στο [[Γερμανία|Γερμανικό βερμούτ]].

Το αποσταγμένο έλαιο της Αψιθιάς ήταν βασικό συστατικό ενός ποτού που το ονόμαζαν [[Αψέντι]] *(Absinthe)*. Η κατανάλωση αυτού του ποτού τον 19ο αιώνα θεωρήθηκε ένα σοβαρότατο κοινωνικό πρόβλημα αντίστοιχο με το σημερινό των ναρκωτικών. Η χρήση του αιθέριου ελαίου της Αψιθιάς σαν αρωματικού καταργήθηκε στις αρχές του 20ού αιώνα, όταν ανακαλύφθηκε ότι το συστατικό [[Θουγιόνη]] *(Thujone)* που περιέχει σε υπερβολικές δόσεις προκαλεί βλάβη στο νευρικό σύστημα και παραισθήσεις. Η παρατεταμένη χρήση και σε υπερβολικές δόσεις της αψιθιάς μπορεί να προκαλέσει διαταραχές στο [[νευρικό σύστημα]].

Είναι ένα συστατικό στο οινόπνευμα [[αψέντι]] και χρησιμοποιείται για τον αρωματισμό σε ορισμένα άλλα ποτά και [[κρασί|κρασιά]], συμπεριλαμβανομένων των πικρών ποτών *(bitters)*, [[βερμούτ]] και *pelinkovac*. Κατά τον [[Μεσαίωνας|Μεσαίωνα]], χρησιμοποιήθηκε για να καρυκεύει το [[υδρόμελι]] και στο [[Μαρόκο]], χρησιμοποιείται ως τσάι.  Στην [[Αγγλία]] του 18ου αιώνα, το [[αψέντι|άψινθο]] μερικές φορές, χρησιμοποιείτο αντί του [[Λυκίσκος|λυκίσκου]] στη [[μπύρα]].

==Πολιτιστική ιστορία==
Ο *Nicholas Culpeper*, επέμεινε ότι το άψινθο ήταν το κλειδί για να κατανοήσουμε το βιβλίο του, του 1651, *«The English Physician»*. Ο *Richard Mabey* περιγράφει την είσοδο του *Culpeper*, σχετικά με αυτό το πικρής γεύσης φυτό, ως "ρεύμα-της-συνείδησης" και "σε αντίθεση με οτιδήποτε άλλο στη [[βοτανική]]" και δηλώνει ότι διαβάζεται "όπως οι ασυναρτησίες ενός μεθυσμένου". Ο *Benjamin Woolley* βιογράφος του *Culpeper*, υποδηλώνει το τεμάχιο, μπορεί να είναι μια αλληγορία περί την πικρία, καθώς ο *Culpeper* είχε περάσει τη ζωή του πολεμώντας το *The Establishment* και ως αποτέλεσμα, είχε φυλακιστεί και τραυματιστεί σοβαρά στη μάχη.

Ο [[Ουίλλιαμ Σαίξπηρ]] ανέφερε το αψίνθιο, στο περίφημο έργο του «[[Ρωμαίος και Ιουλιέτα]]»: Πράξη 1, Σκηνή 3, Στίχο 26. Η νοσοκόμα των παιδικών χρόνων της Ιουλιέτας, είπε:<br>
::<small>*"For I had then laid wormwood to my dug."*</small>
όπερ μεταφραζόμενο, σημαίνει ότι:<br>
::::<small>«η νοσοκόμα είχε απογαλακτίσει την Ιουλιέτα, στην ηλικία των τριών ετών, χρησιμοποιώντας την πικρή γεύση του αψίνθιου, επάνω στην θηλή της.»</small>

Ο *John Locke* στο βιβλίο του, του 1689, με τίτλο *«An Essay Concerning Human Understanding»*, χρησιμοποιούσε τον άψινθο ως παράδειγμα πικρίας, γράφοντας ότι "Γιατί ένα παιδί, γνωρίζει και σίγουρα πριν μπορέσει να μιλήσει, τη διαφορά μεταξύ των εννοιών του γλυκού και του πικρού (δηλαδή, ότι το γλυκό δεν είναι πικρό), καθώς γνωρίζει κατόπιν (όταν έρχεται σε ηλικία να μιλήσει) ότι το άψινθο και τα κουφέτα δεν είναι το ίδιο πράγμα."

Η *Artemisia absinthium* χρησιμοποιείται παραδοσιακά ιατρικώς στην Ευρώπη και πιστεύεται ότι διεγείρει την όρεξη και ανακουφίζει την δυσπεψία.

==Συγγενικά είδη==
Εκτός από την [[Αγριαψιθιά|αχίλλεια]] *(achillea millefolium)* δηλ. χιλιόφυλλη που χρησιμοποιούνταν εξωτερικά ως κατάπλασμα ή αλοιφή στο πεδίο της μάχης ως αντιαιμορραγικό, επουλωτικό και πιθανώς ως αναισθητικό για τους πληγωμένους στρατιώτες είτε εσωτερικά με τη μορφή αφεψήματος, η ελληνική χλωρίδα περιλαμβάνει άλλα πέντε είδη ως καλλωπιστικά φυτά:


== Σημειώσεις ==
<references group="Σημ." />
;Παραπομπές σημειώσεων
<references group="Παρ. Σημ." />

== Παραπομπές ==
<references />

==Εξωτερικοί σύνδεσμοι==

* [https://web.archive.org/web/20120115212837/http://www.herb.gr/index.php/artemisia-2.html Αρτεμισία το Αψίνθιο]
* ιστολ. Kathimerini/7days [https://web.archive.org/web/20120812213132/http://wwk.kathimerini.gr/kath/7days/1997/06/29061997.pdf Από το φαρμακείο της φύσης]
*  [http://www.biodiversitylibrary.org/name/Artemisia_absinthium Biodiversity Heritage Library bibliography] for *Artemisia absinthium''
*  Erowid Wormwood Vault- information on the use and preparation of wormwood, along with user experiences.
*  

Αψίνθιο
Κατηγορία:Αψέντι
Κατηγορία:Καλλωπιστικά φυτά
Κατηγορία:Φαρμακευτικά φυτά της Αφρικής
Κατηγορία:Φαρμακευτικά φυτά της Ασίας
Κατηγορία:Φαρμακευτικά φυτά της Ευρώπης